**348/2022. (X. 27.) Kgy. számú határozat**

Szombathely MJV Önkormányzata szolidaritását fejezi ki a pedagógusok munkakörülményeinek javítását célzó tiltakozásokon résztvevő tanárokkal, diákokkal, szülőkkel.

Elengedhetetlenül fontosnak tartjuk, hogy a közoktatási szférában haladéktalanul megfelelő mértékű bérrendezésre kerüljön sor, mivel mostanra csak így biztosítható az ágazat működése.

Gyermekeink oktatása városunk jövője szempontjából a legfontosabb kérdés, ezért felszólítjuk a Kormányt, hogy az érintettek bevonásával dolgozzon ki egy olyan javaslatot, mely rövid és hosszú távon egyaránt megoldást nyújt.

**Felelős:** Dr. Nemény András polgármester

Dr. László Győző alpolgármester

/a végrehajtás előkészítéséért:

Dr. Kovács Előd, a Polgármesteri Kabinet vezetője/

**Határidő:** azonnal